སྤྲེལ་ལོ་སྤྲེལ་ཟླ།
༄༅༔ བྱང་ཟང་ཟང་ལྷ་བྲག་ནས་རིག་འཛིན་ཆེན་པོ་རྒོད་ཀྱི་ལྡེམ་
འཕྲུ་ཅན་གྱིས་གཏེར་ནས་སྤྱན་དྲང་བ་སློབ་དཔོན་པདྨས་
ཞལ་གདམས་ཡེ་ཤེས་མཚོ་རྒྱལ་ལ་གསུངས་པ་
དྲང་དོན་དཀར་ཆགས་དགེ་བསྐུལ་ཐར་
ལམ་དཀར་པོ་བཞུགས་སོ༔
༄༅༅༔ ༔ན་མོ་གུ་རུ༔ ཨུ་རྒྱན་པདྨ་འབྱུང་གནས་ཞེས་བྱ་བ་སྤྲུལ་པའི་སྐུ་དེ༔ བོད་
ཡུལ་དུ་ཐུགས་རྗེ་དང་སྨོན་ལམ་གྱི་དབང་གི་བྱོན་ནས་ཇི་སྲིད་བཞུགས་ཀྱི་བར་དུ༔ བདག་
འདྲ་མཁར་ཆེན་བཟའ་མཚོ་རྒྱལ་གྱིས་དད་པ་དང་མོས་གུས་བགྱིས་ཏེ༔ བར་སྐབས་སུ་
གདམས་པ་མང་དུ་གསུངས་པ་ལས༔ ཁྱད་པར་དུ་དྲང་དོན་དགེ་ལ་བསྐུལ་བ་ཤས་ཆེ་བ་
རྣམས་ཕྱོགས་གཅིག་ཏུ་སྡེབས་ཏེ་ཡི་གེར་བཀོད་པའོ༔ མ་ཧཱ་ཀ་རུ་ནི་ཀ་མ་ཧཱ་སྭ་སྟི་པ་ལ༔
སློབ་དཔོན་པདྨས་ཞལ་ནས༔ མཚོ་རྒྱལ༔ དུས་ད་རེས་འཁོར་བ་འདི་ལས་ཐར་བའི་ཆོས་
ཅིག་བྱེད་དགོས༔ དེ་མ་བྱས་ན་དལ་འབྱོར་གྱི་མི་ལུས་འདི་ཐོབ་པ་ཤིན་ཏུ་དཀའ་སྟེ༔ ཅི་
ལྟར་དཀའ་ན་ལྷ་ཁང་གི་ངོས་ལ་སྲན་མ་གཏོར་བ་མི་ཆགས་པ་འམ༔ རྒྱ་མཚོ་ལས་གཉའ་ཤིང་
འཕྱོ་བའི་བུ་གར་རུས་སྦལ་གྱི་མགྲིན་པ་མི་ཆུད་པ་འམ༔ རྒྱ་ཁབ་བསླང་བའི་མིག་ཏུ་ཉུང་
དཀར་མི་ཚུད་པ་བཞིན་དུ་མི་ལུས་ཐོབ་པ་ཤིན་ཏུ་དཀའོ༔ ཐོབ་དཀའ་བའི་གཏན་ཚིག་ནི༔
འགྲོ་བ་རིགས་དྲུག་གི་སེམས་ཅན་ནས་ཀྱི་ཕུང་པོ་ལྟར་ཡོད་པ་ལས དམྱལ་བ་ཡི་དྭགས་དུད་
འགྲོ་གསུམ་ནི་ནས་ཀྱི་ཕུང་པོའི་རྩ་བ་དང་འདྲ༔ ལྷ་མ་ཡིན་ནི་རྐེད་པ་དང་འདྲ༔ ལྷ་མི་
83

སྤྲེལ་ལོ་སྤྲེལ་ཟླ།
མུ་སྟེག་ལོག་ལྟ་ཅན་དུ་གྱུར་ན་ཆོས་ཀྱི་སྒོར་མི་
གཉིས་ནི་རྩེ་མོ་དང་འདྲ༔ རིགས་དྲུག་གཞན་གྱི་ལུས་མཐོང་ན་མི་ལུས་ཐོབ་པ་མེད་པ་ཙམ་
ཡིན༔ དུད་འགྲོ་ཁ་འཐོར་བའི་ལུས་མཐོང་ན༔ མི་ལུས་ཐོབ་པ་སྲིད་པ་ཙམ་ཡིན༔ དུད་
འགྲོ་ལ་ཡང་ཆེན་པོ་ནས་ཆུང་བ་མིག་གིས་མཐོང་ཚད་ཡན་གྱི་རྩིས་ཐོང་དང་༔ མི་ལུས་ཐོབ་
དཀའ་བ་ཡིན༔ རིགས་དྲུག་ཀུན་གྱི་རྩིས་ཐོང་དང་གསུངས་སོ༔ སློབ་དཔོན་པདྨས་ཞལ་
ནས༔ མཚོ་རྒྱལ༔ ཐོབ་དཀའ་བ་དེ་སྔོན་བསགས་ཀྱིས་ཐོབ་ཀྱང་༔ འོན་ལོང་ཞ་ལྐུག་
དབང་པོ་མ་ཚང་བར་གྱུར་ན༔ དམ་ཆོས་སྤྱོད་པར་དཀའ༔ མཐའ་འཁོབ་ཀླ་ཀློར་ལྟར་མ་
རུང་བར་གྱུར་ན་ཆོས་ཀྱིས་སྐལ་བ་མེད༔
འཇུག༔ དེ་ན་འོ་སྐོལ་འཛམ་བུ་གླིང་དུ་ནི་སྐྱེས༔ སངས་རྒྱས་ཀྱི་བསྟན་པ་ཡོད་པའི་ཡུལ་
དབུས་སུ་ནི་མཆིས༔ ཐོབ་པར་དཀའ་བའི་མི་ལུས་རིན་པོ་ཆེ་ནི་ཐོབ༔ དབང་པོ་ལྔ་ལ་སླད་
མ་ཞུགས༔ བླ་མ་དམ་པ་རྣམས་ལ་མཇལ་དུ་ཡོད༔ ཅི་བྱེད་རང་དབང་ཡོད༔ སངས་རྒྱས་
ཀྱི་བསྟན་པ་ལ་འཇུག་ཏུ་ཡོད༔ དམ་ཆོས་སྤྱད་དུ་ཡོད༔ དགེ་འདུན་གྱི་གྲོགས་དང་
འགྲོགས་དུ་ཡོད༔ དུས་དེ་ན་ཐར་པ་བྱང་ཆུབ་བསྒྲུབ་པའི་ཆོས་མི་བྱེད་ན༔ མི་ལུས་རིན་པོ་
ཆེ་ཆུད་ཟོས་པ་ཡིན་ནོ༔ རིན་པོ་ཆེའི་གླིང་དུ་ཕྱིན་ནས་ལག་སྟོངས་སུ་མ་ལྡོག་ཅིག༔ གསེར་
ཁུང་རྡོལ་དུས་ལས་ལ་ཕྱི་ཤོལ་མ་བྱེད་ཅིག༔ མི་ཟད་པའི་གཏེར་དང་འཕྲད་དུས་སུ་ལྟོག་ཉལ་
མ་བྱེད་ཅིག༔ གྲུ་དང་རྫིང་ཡོད་པའི་དུས་འདིར་རྒྱ་མཚོ་ལས་བསྒྲལ་དགོས་པ་ཡིན་ནོ༔
ལུས་ཀྱི་གྲུ་འདི་ཤོར་དུ་མ་འཇུག་ཅིག༔ འཁོར་འདས་ཀྱི་ཤན་འབྱེད་དུས་ད་རེས་ཡིན་ནོ༔
དམ་པའི་ཆོས་ལ་ཉམས་ལེན་བརྩོན་འགྲུས་བསྐྱེད་ཅིག༔ སྐྱིད་སྡུག་གཉིས་གང་བསྒྲུབ་ཀྱང་
དུས་ད་རེས་ཡིན་ནོ༔ རང་སྡུག་རང་གིས་མ་ཤམ་ཅིག༔ ཡར་འགྲོ་དང་མར་འགྲོའི་ས་
འཚམས་དུས་ད་རེས་ཡིན་ནོ༔ ངན་སོང་གི་གཡངས་སར་མ་འཆོང་ཅིག༔ མི་སྤྱང་གླན་གྱི་
ཁྱད་པར་དུས་ད་རེས་ཡིན་ནོ༔ ཁ་བྱང་དྲིན་རྔན་ཆོས་ལ་མ་བྱེད་ཅིག༔ ནམ་ཞིག་གཏན་གྱི་
སོ་ནམ་དུས་ད་རེས་ཡིན་ནོ༔ སྒྲེན་མོ་ལག་སྟོངས་སུ་མ་འགྲོ་གཅིག༔ ཕོ་མདོ་དོན་ཆེ་ཆུང་ད་
84

སྤྲེལ་ལོ་སྤྲེལ་ཟླ།
རེས་ཡིན་ནོ༔ ཁེ་གྲགས་དང་ཚེ་འདི་ཁོ་ན་མ་བསྒྲུབ་གཅིག༔ མོ་མཛངས་ངན་ཤན་འབྱེད་
དུས་ད་རེས་ཡིན་ནོ༔ འཇིག་རྟེན་གྱི་བྱ་བ་བོར་གཅིག༔ དུས་བརྒྱ་ཟ་མ་གཅིག་དུས་ད་རེས་
ཡིན་ནོ༔ ལོང་ཡོད་དང་ཚོད་ཡོད་མ་བྱེད་གཅིག༔ ལེ་ལོ་དར་ཅིག་ཤོར་ན་ཉེས་པ་གཏན་དུ་
ཡོངས་བའི་དུས་ད་རེས་ཡིན་ནོ༔ དགེ་སྦྱོར་ལ་བརྩོན་འགྲུས་བསྐྱེད་གཅིག༔ སྡུག་བསྲན་
བརྩོན་འགྲུས་ཅིག་བསྐྱེད་ན་ཚེ་རབས་གཏན་དུ་བདེ་བ་དུས་ད་རེས་ཡིན་ནོ༔ ཆོས་ཕྱོགས་སུ་
དཀའ་བ་སྤྱོད་གཅིག༔ ལར་མི་ཚེ་སྟོངས་ལོག་ཏུ་བྱེད་པའི་སེམས་ཅན་སྙིང་རྗེ་བ་ཤ་སྟག་ཏུ་
འདུག་པས་གསུངས་སོ༔
སློབ་དཔོན་པདྨས་ཞལ་ནས་མཚོ་རྒྱལ༔ དཀའ་ཡང་ཐོབ་པའི་མི་ལུས་འདི་སང་འཆི་གནང་
འཆི་མི་ཤེས་ཀྱིས༔ གཏན་གྱི་སྡོད་གྲབ་མ་བྱེད་གཅིག༔ ཕུང་པོ་འབྱུང་བཞིའི་གཡར་པོ་འདི་
ནམ་བོར་ཆ་མེད་ཀྱིས༔ གཅེས་སྤྲས་ཀྱི་བདག་འཛིན་མ་ཆེ༔ སྐྱེས་པའི་མཐའ་མ་འཆི་བ་ལས་
འགྲོ་ས་མེད་ཀྱིས༔ སྐྱེ་མེད་ཀྱི་དོན་ལ་ལྟོས༔ འདུས་པའི་མཐའ་མ་བྲལ་བ་ལས་འགྲོ་ས་མེད་
ཀྱིས གྲོགས་ཀྱི་ཞེན་པ་ཆོད༔ བསོགས་པའི་མཐའ་མ་ཟད་པ་ལས་འགྲོ་ས་མེད་ཀྱིས༔
ཆགས་མེད་ཀྱི་སྦྱིན་པ་ཕྱོགས་མེད་དུ་ཐོང་༔ བརྩིག་པའི་མཐའ་མ་འཇིག་པ་ལས་འགྲོ་ས་མེད་
ཀྱིས༔ རི་ཕུག་དང་ས་ཕུག་བརྟེན༔ ཞེ་འདོད་ཀྱི་མཐའ་མ་སྡུག་བསྔལ་ལས་འགྲོ་ས་མེད་ཀྱིས༔
འདོད་པའི་བློ་དང་ཕྲོལ༔ འཁྲུལ་སྣང་གི་མཐའ་མ་བསླུ་བ་ལས་འགྲོ་ས་མེད་ཀྱིས༔ གཉིས་
འཛིན་ཆོད༔ དེ་བཞིན་བྱས་ན་བདེ་སྐྱིད་རྟག་པར་འོང་སྟེ༔ ཕན་པའི་གཏམ་རྣ་བར་མི་ཉན་
གསུངས་སོ༔ སློབ་དཔོན་པདྨས་ཞལ་ནས༔ མཚོ་རྒྱལ༔ མི་འདི་ཀུན་སྨྲས་པ་ལ་མི་ཉན་
པར་འདུག༔ འཆི་བདག་གི་བདུད་ཀྱིས་ཟིན་ཙ་ན་ཐར་པའི་དུས་མི་རྙེད༔ ཆོས་མེད་དུ་འཆི་
བ་རྣམས་འཆི་ཁར་འགྱོད་དུ་མཆིས༔ མི་ཐམས་ཅད་གློ་བུར་དུ་འཆི་བ་མ་ཚོར་བར་སྙིང་མེད༔
རྟག་ཏུ་རེ་ནས་བུ་ནོར་བསོགས་པ་ལས་ནོར༔ འཆི་བ་ལ་བུ་ནོར་གྱིས་མི་ཕན་པ་སྙིང་ཚིམ༔
ལོ་ཟླ་ཞག་དུས་སྐད་ཅིག་ཀྱང་མི་སྡོད་པར་འགྲོ༔ ཚེ་ནི་ཐང་གཅིག་ཡུད་ཙམ་ལས་མི་སྡོད་པར་
Σ
85

སྤྲེལ་ལོ་སྤྲེལ་ཟླ།
ཟད༔ ནམ་སླ་ད་ལྟ་ཡོད་དེ་ཚེ་ལ་ལོང་མེད་པས་འཇིག༔ ལོ་ཟླ་ཞག་དུས་འདས་ཤིང་འཆི་བ་
ལ་ཉེ་རུ་སོང་༔ རང་ལ་འགྲོ་ས་དགེ་སྡིག་གཉིས་ལས་མེད་པས་ཁམས་ཆེ༔ ལར་རྟག་ལྟའི་
མངོན་ཞེན་མ་ཆོད་པ་ལ་སྐྱིད་མི་གདའ༔ གསུངས་སོ༔ སློབ་དཔོན་པདྨས་ཞལ་ནས༔
མཚོ་རྒྱལ༔ མི་ཁོམ་པའི་གནས་སུ་སྐྱེས་ན་མི་ལུས་བསྒྲུབ་པའི་ཐབས་ཀྱང་མེད་ན༔ དམ་
ཆོས་བསྒྲུབ་ནས་ཐར་པ་ཐོབ་པ་ལྟ་ཅི་སྨོས༔ ཅི་བྱེད་རང་དབང་ཡོད་དུས་འདིར་ཆོས་བྱ་དབང་
མེད་ཟེར༔ དལ་འབྱོར་མི་ལུས་ཐོབ་དུས་དགེ་སྦྱོར་བྱེད་མི་ཁོམ༔ ལྟོ་རྒྱབ་ཀྱི་ཁོལ་པོ་
དུས་རྟག་ཏུ་ནུས་པར་འདུག་པ་ལ༔ ཆོས་ཕྱོགས་སུ་རྩོལ་བ་དར་ཅིག་མི་བྱེད༔ སྡུག་བསྔལ་
གྱི་ལོངས་སྤྱོད་ལ་རྟག་ཏུ་སྡུག་བསྒུར་ནུས་པར་འདུག་པ་ལས༔ དགེ་སྦྱོར་གྱི་སྐྱིད་པ་དབྱར་
དགུན་རེ་མི་ཐུབ༔ ལར་ཆོས་མ་དྲན་པས་མི་འདི་ཀུན་སྐྱིད་པ་ཡེ་མི་འདོད་པར་གདའ་
གསུངས་སོ༔
སློབ་དཔོན་པདྨས་ཞལ་ནས༔ མཚོ་རྒྱལ༔ གཞོན་པའི་དུས་སུ་རང་གི་དགེ་སྦྱོར་ལ་
འབད་པ་གལ་ཆེ་བར་འདུག༔ རྒས་ནས་ཆོས་ཉན་པར་འདོད་ཀྱང་རྣ་བས་སྒྲ་མི་ཐོས༔ སློབ་
པར་འདོད་ཀྱང་ཤེས་པ་རྨོང་ཏེ་མི་ཤེས༔ ཆོས་ལ་འགྲོ་འདོད་ཀྱང་ལུས་ཀྱིས་འགྲོ་འདུག་མི་
ནུས༔ ཉམས་སུ་ལེན་འདོད་ཀྱང་འབྱུང་བའི་གྲ་ཆགས་པས་རིག་པ་མི་ཆུན༔ ཡོ་བྱད་བཏང་
འདོད་ཀྱང་གཞན་གྱིས་དབང་བྱས་ནས་རང་ལ་དབང་མི་ཡོང་༔ དཀའ་ཐུབ་བྱེད་འདོད་ཀྱང་
སྡུག་བསྲན་དྲག་པོ་ཁམས་ཀྱིས་མི་ཐུབ༔ སློབ་དཔོན་ཆོས་གྲོགས་རྣམས་ཀྱི་ཐུགས་ལ་མི་
འདོགས༔ དེ་འདྲའི་རྒས་པ་བྱུང་ཚེ་ཆོས་བྱ་བར་འདོད་ཀྱང་མི་འོང་༔ གཞོན་ལུས་ལ་ད་
སེམས་ཡོད་ན་དགའ་བ་ལ་ཟེར་ཏེ་ཕན་པ་མེད༔ རང་གིས་ནུས་དུས་དགེ་སྦྱོར་མ་བྱས་པ་
འགྱོད་ཀྱང་འཕྱིས༔ ལར་གཞོན་པ་ཆོས་བྱ་བློ་མི་སྐྱེ་བ་འདི་ཀུན་ལྐུག་པ་དང་ཁྱད་མེད་
གསུངས་སོ༔ སློབ་དཔོན་པདྨས་ཞལ་ནས༔ མཚོ་རྒྱལ༔ ཐར་པའི་ཆོས་དེ་ཡང་ཕོ་མོ་
ཁྱིམ་ཐབས་མ་བྱས་པ་ལ་བྱེད་དགོས༔ དེ་ལ་མ་བྱུང་ན་ཁྱིམ་ཐབས་བྱས་ནས་བྱུར་གྱི་སྒྲོག་
86

སྤྲེལ་ལོ་སྤྲེལ་ཟླ།
གིས་བཅིངས་ནས་མི་ཁྲོལ༔ འགྲོ་བར་འདོད་ཀྱང་འཁོར་བའི་བཙོན་དོང་དུ་ཚུད་པས་མི་ཐར༔
ཕྱིས་འགྱོད་ཀྱང་ཉོན་མོངས་འདམ་དུ་བྱིང་བས་མི་ཐོན༔
བུ་ཚ་བྱུང་ན་སྙིང་དུ་སྡུག་ཀྱང་
འཁོར་བའི་གཏོད་ཕུར་བྱེད༔ བུ་ཚ་མེད་ན་རབས་ཆད་པའི་སྡུག་བསྔལ་འོང་༔ ཡོ་བྱད་
འཛོམ་ན་འཚོ་སྐྱོངས་དང་མེལ་ཚེ་བྱེད་པས་ཆོས་མི་ཁོམ༔ མེད་ན་སྡུག་བསྔལ་དང་རྩོལ་
བསྒྲུབ་བྱ་བྱེད་དེ་བས་བྲེལ༔ འཁོར་བའི་འདམ་རྫབ་ན་སྤྱི་གཉེར་གྱི་ཁོལ་པོས་གཡེང་འགྲོ༔
མ་འཛམ་ན་ཁས་ཞན་དབང་ཆུང་གཞན་དབང་དུ་སོང་ནས་བྱ་བ་དབང་མེད་པས༔ དེ་ཙ་ན་འདི་
ཕྱི་གཉིས་ཀ་སྡུག་གིས་ཟིན་པ་ཡིན༔ ལར་འགྲོ་བ་ཁྱིམ་ཐབས་ལ་འབག་པ་དེ་སྡུག་བསྔལ་གྱི་དྲྭ་
བར་ཚུད་པ་ལས་ཐར་པའི་དུས་མི་འོང་གསུངས་སོ༔
སློབ་དཔོན་པདྨས་ཞལ་ནས༔ མཚོ་རྒྱལ༔ མི་ཀུན་གྱི་ཤེས་ན་རང་སྒོ་ངན་ན་དགའ་སྟེ་རང་
རྟོག་གོང་དུ་འཕེལ༔ ཕ་མ་དྲིན་ཆུང་ན་དགའ་སྟེ་འཁོར་བའི་འགག་གཞི་ཆུང་༔ ན་ཚ་ཡོད་ན་
དགའ་སྟེ་འཆི་བ་རྗེས་སུ་དྲན༔ དགྲ་འདྲེ་མོད་ན་དགའ་སྟེ་བརྩོན་འགྲུས་ཀྱི་གྲོགས་བྱེད༔
སྐྱེ་གཟུགས་ངན་ན་དགའ་སྟེ་མི་རྩིས་ཆུང་༔ གཏམ་གྲོགས་མ་རྙེད་ན་དགའ་སྟེ་རང་གཅིག་
པུར་སྣང་བ་བདེ༔ ནོར་མེད་ན་དགའ་སྟེ་སེར་སྣ་ཆུང་༔ བྱམས་པ་ཉུང་ན་དགའ་སྟེ་ཆགས་
ཞན་ཆུང་༔ གདུལ་བྱ་ཆུང་ན་དགའ་སྟེ་དགེ་སྦྱོར་འཕེལ༔ ཉེ་འབྲེལ་ཉུང་ན་དགའ་སྟེ་སེམས་
ཀྱི་སྡུག་བསྔལ་ཉུང་༔ ཆོས་དང་མི་མཐུན་པས་འཇིག་རྟེན་པའི་ཡོན་ཏན་ཡིན༔ ལྟ་སྒོམ་
ཉམས་སུ་ལེན་ན་ལྟོ་བ་ཁམ་ཟན་སྡུད་ན་ཡང་སྡུད༔ གོས་སུ་བེམ་པོ་ལས་མེད་ན་མེད༔ ལར་
སྡུག་བསྔལ་གྱི་རྦ་ལ་གཡེང་བས་མི་ལ་ཐར་པའི་དུས་མེད༔ གསུངས་སོ༔
སློབ་དཔོན་པདྨས་ཞལ་ནས༔ མཚོ་རྒྱལ༔ འཇིག་རྟེན་འདིའི་སྐྱིད་པ་འགྱུར་ལྡོག་མང་༔
དམ་པའི་ཆོས་བྱེད་ནུས་ན་སྐྱིད་པ་ཡུན་རིང་༔
འཇིག་རྟེན་འདིའི་ཕྱུགས་པ་མི་རྟག༔
ཚོགས་གཉིས་རྒྱུན་དུ་བསགས་ན་ཕྱུགས་པོ་ཡིན༔ སྡིག་པའི་ལས་སྤྱོད་པའི་མི་གླེན་པ་ཡི
ཝ་ཡིན༔
དགེ་ལ་རིམ་པས་མི་མཛངས་པ་སྤྱང་པོ་ཡིན༔ མདོ་དོན་ཆོས་ལ་དྲིལ་བས་སྐྱེས་བུ་མདོ་ཅན་
87

སྤྲེལ་ལོ་སྤྲེལ་ཟླ།
ཚེ་གཅིག་གི་སངས་རྒྱས་བསྒྲུབ་ན་སྐྱེས་བུ་དྲག་པོ་
ཡིན༔ དོན་མེད་ཁེ་གྲགས་སྤྱོད་པའི་མི་མདོ་མེད་འཆལ་པ་ཡིན༔ འཇིག་རྟེན་འདིའི་དྲག་
བཙན་སྡུག་བསྔལ་གྱི་ཁ་དཔོན་ཡིན༔
ཡིན༔ ལར་འཇིག་རྟེན་འདི་ལ་ཞེན་པའི་མི་རྣམས་འཁོར་བ་ནས་ཐར་པ་མི་འོང་གསུངས་སོ༔
སློབ་དཔོན་པདྨས་ཞལ་ནས༔ མཚོ་རྒྱལ༔ ཉོན་མོངས་པ་རྐྱེན་གྱིས་སྐྱེ་བ་ཡིན༔ ཆགས་
སྡང་གི་ཡུལ་ལ་བྲོས༔ བར་ཆད་གཡེང་བས་འཇུག་པ་ཡིན༔ མི་མེད་དབེན་གནས་འགྲིམ༔
སྡིག་པ་རྐྱེན་གྱི་སོགས་པ་ཡིན༔ གྲོགས་ངན་དུག་བཞིན་སྤངས༔ གོལ་ས་ལོག་ལྟས་བསྐུལ་
བ་ཡིན༔ ཐོས་པ་ཕྱོགས་མེད་གྱིས༔ སྐྱིད་སྡུག་གསོན་གཤིན་ཀུན་ལ་དགོས་པ་ཡིན༔ བླ་
མ་སྨན་པ་བཞིན་དུ་བརྟེན༔ ཚེ་འདིའི་དབུལ་ཕོངས་སྔོན་གྱི་རྣམ་སྨིན་ཡིན༔ གཞན་ལ་ཡུས་
མ་ཆེ༔ བདེ་སྐྱིད་གང་བྱུང་བསོད་ནམས་ཀྱི་འབྲས་བུ་ཡིན༔ ང་རྒྱལ་མ་ཆེ༔ འཁོར་བ་ངན་
སོང་དུ་མི་འགྲོ་བའི་རང་དབང་བྱར་ཡོད་ཀྱིས་བྱང་ཆུབ་བསྒྲུབ༔ ལར་ལས་སུ་མི་དགེ་བ་སྤྱོད་
པས་མི་རྣམས་སྡུག་བསྔལ་ཡུན་རིང་དུ་མཆིས་གསུངས་སོ
སློབ་དཔོན་པདྨས་ཞལ་ནསཿ མཚོ་རྒྱལཿ སྤྱིར་འཇིག་རྟེན་པ་ལ་དུས་ཚོད་ངེས་པ་མེད་
དེ་སྐྱེ་ནས་འཆི་བ་དང་འགྲོགསཿ འཆི་རྐྱེན་ཅིས་འཆི་ཆ་མེད་དེ་ཡིད་ལ་མེད་པར་འཆི འཆི་
བ་ལ་ཅིས་ཀྱང་མི་ཕན་སྟེ་འཇིག་རྟེན་གྱི་བྱ་བས་བསླུསཿ
འཆི་ནས་འཁོར་བ་རང་ལོག་ཏུ་མི་
འགྲོ་སྟེ ད་རུང་ཁམས་གསུམ་དུ་འཁོར་རོ་རོ་འཁོར་བ་ལས་འོས་མེདཿ རིགས་དྲུག་གང་དུ་
སྐྱེས་ཀྱང་སྡུག་བསྔལ་ལས་མ་འདསཿ སྔར་ཡང་འཁོར་བར་འཁྱམས་སྟེ་སྡུག་བསྔལ་དཔག་ཏུ་
མེད་པ་སྤྱདཿ ད་ཡང་ཚེ་འདིའི་བྱ་བས་གཡེང་ནས་ངན་སོང་དུ་སྡུག་བསྔལ་རྦ་ལས་གཡེངསཿ
ད་རེས་ཆོས་བསྒྲུབ་ལ་འཁོར་བ་དང་འབྲེལ་ཆོདཿ རང་ཆོས་ཀྱིས་ལ་གཞན་ཡང་འཁོར་བ་ནས་
དྲོངསཿ རང་ཉིད་གཙང་སར་མ་ཐོན་ན་གཞན་འཁོར་བ་ནས་མི་འདྲོངསཿ ཆོས་པ་ཀུན་ཀྱང་
འཁོར་བའི་འདུ་འཛི་ལ་ཆགས་ནས་ད་རུང་འཁོར་བར་བསྐྱུརཿ ལར་ད་རེས་ཀྱི་དལ་འབྱོར་འདི་
ལ་འཁོར་བ་དང་འབྲེལ་བཅད་དགོས་གསུངས་སོ
88

སྤྲེལ་ལོ་སྤྲེལ་ཟླ།
སློབ་དཔོན་པདྨས་ཞལ་ནསཿ མཚོ་རྒྱལཿ ད་རེས་མ་ཐར་ན་སྲིད་པའི་འདམ་དུ་བྱིངཿ རི་
ཁྲོད་དུར་ཁྲོད་མ་འགྲིམས་ན་གང་དུ་འདུག་ཀྱང་འཁོར་བའི་བཙོན་ཁང་དུ་འདུགཿ
བྱས་ན་ཅི་བྱས་ཀྱང་འཁོར་བའི་ལས་བསོགས་པ་ཡིནཿ
དགེ་སྦྱོར་མ་
ཚོགས་མ་བསགས་ན་ཅིས་ཀྱང་
བདུད་ཀྱིས་བློ་བྲིད་དུ་འགྲོ དགེ་བཤེས་མ་བརྟེན་ན་སུ་ལ་བརྟེན་ཀྱང་འཁོར་བའི་ཁ་དཔོན་དུ་
འགྲོ བླ་མའི་གདམས་ངག་མ་ཉན་ན་སུ་ལ་ཉན་ཡང་མར་འཐེན་གྱི་འདུན་གྲོས་ཡིན ཡོན་ཏན་
རྒྱུད་ལ་མ་སྐྱེས་ན་གང་དང་འགྲོགས་ཀྱང་གནོད་བྱེད་ཀྱི་གྲོགས་ཡིནཿ རང་སེམས་ཆོས་ཉིད་
དུ་མ་རྟོགས་ན་ཅི་ལྟར་བསམ་ཡང་རྣམ་རྟོག་ཡིནཿ རིག་པའི་སྣ་ཁ་མ་བསྒྱུར་ན་ཅི་བྱེད་འཁྲུལ་
པའི་འཁོར་ལོ་ཡིནཿ འཁོར་བ་ལ་སྐྱོ་བ་མ་སྐྱེས་ན་ཅི་བྱས་ངན་སོང་གི་ས་བོན་ཡིནཿ ལར་
འཁོར་བ་ལ་བློ་མ་ལོག་པས་མི་རྣམས་ལ་སྡུག་བསྔལ་རྒྱུན་མི་ཆད་གསུངས་སོ
སློབ་དཔོན་པདྨས་ཞལ་ནསཿ མཚོ་རྒྱལཿ ཁྱོད་རང་འདི་ལྟར་གྱིས་དངཿ རང་རྒྱུད་ཐེག་
ཆེན་གྱི་ཆོས་དང་མཐུན་པའི་བླ་མ་ཚོ